Diari Oficial de la Generalitat Valenciana


Sumari del DOGV 8201, del 29-12-2017 (2017/12918)

DECRET 212/2017, de 22 de desembre, del Consell, pel qual es crea, per integració en la xarxa de centres públics de la Generalitat, el Conservatori Professional de Música Mestre Vert, a Carcaixent.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12431


Data del document
:   22-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 212/2017, de 22 de desembre, del Consell, pel qual es crea, per integració en la xarxa de centres públics de la Generalitat, el Conservatori Professional de Música Mestre Vert, a Carcaixent. [2017/12031]  
El decret de 24 d'abril de 1975, del Ministeri d'Educació i Ciència va classificar el centre de música Mestre Vert com a centre no oficial reconegut i el va adscriure al Conservatori Superior de Música Joaquín Rodrigo, de València. Posteriorment, mitjançant decret de 19 de desembre de 1983, va classificar el centre com a conservatori professional de música.  
El 26 de juny de 1987, la Conselleria de Cultura, Educació i Ciència i l'Ajuntament de Carcaixent van subscriure un conveni amb la finalitat d'integrar el conservatori municipal en la xarxa de centres públics de la Generalitat Valenciana. Una vegada transcorreguts els 6 anys de vigència d'aquest conveni sense que s'haja produït la cessió de l'edifici, propietat de l'ajuntament, on s'ubica el Conservatori Professional de Música Mestre Vert, no s'ha pogut efectuar la integració del centre.  
  
El Ple de l'Ajuntament de Carcaixent, en sessió celebrada el 22 de febrer de 2017, va adoptar l'acord «d'aprovar a l'empara de l'article 37.1 de la disposició addicional 11a de la Llei 13/2003, de la Generalitat Valenciana, la cessió a la Generalitat de l'immoble de domini públic, demanial, de titularitat municipal, situat a la plaça de Boscà núm. 5 (Conservatori Professional de Música i Dansa Mestre Vert), per a ser destinat a un ús o servei públic de competència autonòmica, amb fins educatius». Acord modificat posteriorment en el ple de 31 de maig de 2017 pel que fa a les discrepàncies entre la superfície real i les superfícies registral i cadastral.  
Per això, de conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i l'article 28.c de a Llei 5/1983, de 30 de desembre, de la Generalitat, del Consell, a proposta del conseller d'Educació, Investigació, Cultura i Esport, i amb la deliberació prèvia del Consell, en la reunió del 22 de desembre de 2017,  
  
  
  
DECRETE  
  
  
Primer  
Integrar el Conservatori Professional de Música Mestre Vert, de Carcaixent, codi 52247812, en la xarxa de centres públics de la Generalitat.  
  
Segon  
Es crea, per integració del Conservatori Professional de Música Mestre Vert, de Carcaixent, el següent centre docent:  
  
Província: València  
Localitat: Carcaixent  
Denominació: Conservatori Professional de Música Mestre Vert  
Codi: 20673322  
Titular: Generalitat  
Domicili: Pl. Boscà, núm. 5  
Ensenyances: Musicals de nivell elemental i professional  
Capacitat: 450 llocs escolars  
  
  
DISPOSICIÓ ADDICIONAL ÚNICA  
  
  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
  
DISPOSICIONS FINALS  
  
Primera  
Es faculta el conseller d'Educació, Investigació, Cultura i Esport perquè adopte les mesures necessàries per a l'acompliment i el desenvolupament del que estableix aquest decret, així com per a modificar, si és el cas, el domicili, la denominació i la configuració del centre.  
  
  
Segona  
Aquest decret entrarà en vigor el dia que es publique en el Diari Oficial de la Generalitat Valenciana. No obstant això, els efectes d'aquest s'entenen referits a l'inici de curs 2017/2018.  
  
València, 22 de desembre de 2017  
  
El president de la Generalitat,  
XIMO PUIG I FERRER  
  
El conseller d'Educació,  
Investigació, Cultura i Esport,  
VICENT MARZÀ IBÁÑEZ